ജമ്മു കശ്മീരിലെ ഭീകരാക്രമണത്തില് ഒക്ടോബറില് മാത്രം 11 സാധാരണക്കാര് കൊല്ലപ്പെട്ടു ശ്രീനഗര്: കഴിഞ്ഞ ദിവസം ജമ്മു കാശ്മീരില് നടന്ന ഭീകരാക്രമണത്തില് രണ്ട് ബീഹാര് തൊഴിലാളികള് കൊല്ലപ്പെട്ടു. ഇതോടെ ഭീകരാക്രമണത്തില് കൊല്ലപ്പെട്ടവരുടെ എണ്ണം പതിനൊന്നായി. കുല്ഗാം ജില്ലയിലെ വാന്പോയില് ഭീകരര് തൊഴിലാളികള്ക്കുനേരെ വെടിയുതിര്ക്കുകയായിരുന്നു. ആക്രമണത്തില് ഒരാള്ക്ക് പരിക്കേറ്റു. കഴിഞ്ഞ ദിവസം ബീഹാറില് നിന്നും ഉത്തര്പ്രദേശില് നിന്നും 2 പേര് ഭീകരരുടെ വെടിയേറ്റ് മരിച്ചിരുന്നു. പിന്നീട് ശ്രീനഗറിലും പുല്വാമയിലും 2 പേര് സമാനമായ രീതിയില് കൊല്ലപ്പെട്ടതായി പൊലീസ് അറിയിച്ചു. സാധാരണക്കാര്ക്ക് നേരെയുണ്ടായ ആക്രമണങ്ങളില് കൊല്ലപ്പെട്ട 11 പേരില് അഞ്ച് പേര് മറ്റ് സംസ്ഥാനങ്ങളില് നിന്നുള്ളവരാണെന്നും ഭീകരര് മറ്റ് സംസ്ഥാനങ്ങളില് നിന്നുള്ള ആളുകളെ കശ്മീരില് നിന്ന് പുറത്താക്കാന് ആഗ്രഹിക്കുന്നുവെന്നതായി ഇത് സൂചിപ്പിക്കുന്നു എന്നും പൊലീസ് ഉദ്യോഗസ്ഥന് പറയുന്നു. കുല്ഗാമിലെ വാന്പോ മേഖലയില് പ്രാദേശിക തൊഴിലാളികള്ക്ക് നേരെ തീവ്രവാദികള് വെടിയുതിര്ത്തു. ഈ ഭീകരാക്രമണത്തില് രണ്ട് പ്രദേശവാസികള് കൊല്ലപ്പെടുകയും ഒരാള്ക്ക് പരിക്കേല്ക്കുകയും ചെയ്തു. പോലീസും സുരക്ഷാ സേനയും പ്രദേശം വളഞ്ഞിട്ടുണ്ട് എന്ന് ജമ്മു കശ്മീര് പോലീസ് പറഞ്ഞു. ഭീകരരെ പിടികൂടാന് നടത്തിയ പോരാട്ടത്തില് നിരവധി സൈനികരും കൊല്ലപ്പെട്ടു അറിയിച്ചു. ജമ്മു കശ്മീരില് കൊല്ലപ്പെട്ടവരുടെ ഓരോ തുള്ളി രക്തച്ചൊരിച്ചിലിനും പ്രതികാരം ചെയ്യുമെന്ന് ലെഫ്റ്റനന്റ് ഗവര്ണര് മനോജ് സിന്ഹ ഞായറാഴ്ച അറിയിച്ചു. ജമ്മു കശ്മീരിന്റെ സമാധാനവും സാമൂഹിക സാമ്ബത്തിക പുരോഗതിയും ആളുകളുടെ വ്യക്തിഗത വളര്ച്ചയും തകര്ക്കുന്നതിനുള്ള ശ്രമങ്ങള് നടക്കുന്നുണ്ടെന്ന് സിന്ഹ വ്യക്തമാക്കി.